[pic] | EUROOPAN YHTEISÖJEN KOMISSIO | Bryssel 14.6.2007 KOM(2007) 339 lopullinen Ehdotus NEUVOSTON PÄÄTÖS energiayhteisön ministerikokouksessa vahvistettavasta yhteisön kannasta energiayhteisön vuoden 2007 talousarvioon (komission esittämä) PERUSTELUT Energiayhteisön ministerineuvoston toinen kokous pidetään 29. kesäkuuta 2007. Energiayhteisön ministerineuvoston on hyväksyttävä talousarvio, mikä on olennaista energiayhteisön toimivuuden kannalta. Energiayhteisön perustamissopimuksen 88 artiklan mukaan talousarviokysymyksiä koskevat menettelyasiakirjat laatii ja antaa energiayhteisölle Euroopan komissio. Energiayhteisön talousarvion rahoittavat rahoitusosuuksien mukaisesti energiayhteisön perustamissopimuksen osapuolet, joista yksi on Euroopan yhteisö. Marraskuussa 2006 pidetyn energiayhteisön ministerineuvoston aikana komissio ehdotti vuoden 2007 kokonaistalousarvioksi 2,45 miljoonaa euroa, joista komissio rahoittaisi 2,4 miljoonaa euroa. Energiayhteisön tarkan tarveanalyysin perusteella talousarvioehdotusta kuitenkin pienennettiin 2,032 miljoonaan euroon. Talousarvion rahoituksen osalta sovelletaan seuraavaa menettelyä: Komissio ja Itävallan tasavallan talous- ja työministeriö ovat Itävallan lainsäädännön mukaan järjestönä pidettävän energiayhteisön väliaikaisen sihteeristön toimintoja tällä hetkellä rahoittavan rahoitussopimuksen osapuolia pyrittäessä saamaan päätökseen varsinaisen sihteeristön perustaminen. Energiayhteisö itse ei ole tämän järjestön jäsen. CARDS-varoista rahoitettava rahoitussopimus umpeutuu 30. kesäkuuta 2007. Itävallan tasavallan hallitus allekirjoitti energiayhteisön kanssa 29. toukokuuta 2007 toimipaikkasopimuksen sihteeristön oikeudellisesta asemasta. Sopimuksessa sihteeristölle annetaan kansainvälisen järjestön asema 1. heinäkuuta 2007 alkaen. Näin ollen vuosi 2007 merkitsee energiayhteisölle siirtymäkautta siirryttäessä sihteeristön täysipainoiseen toimintaan. Energiayhteisö voi vastaanottaa jäseniltään ainoastaan suoria maksuosuuksia sen jälkeen, kun sen sihteeristö on saanut edellä mainitun kansainvälisen järjestön oikeudellisen aseman 1. heinäkuuta 2007 alkaen. Edellä mainitun menettelyn perusteella ehdotettu talousarvio koostuu jäljempänä kahdesta osasta: Osa 1: 1.1.2007–30.6.2007: Euroopan komission ja Itävallan ministeriön nykyisellä rahoitussopimuksella rahoittamat kulut. Nämä rahoitussopimuksen kaksi osapuolta rahoittavat talousarvion ensimmäisen osan kokonaan. Osa 2: 1.7.2007–31.12.2007: kulut rahoitetaan perustamissopimuksen 73 artiklan mukaisesti; sovelletaan energiayhteisön perustamissopimuksen asiaankuuluvia rahoitusosuuksia. Tämä merkitsee sitä, että Euroopan yhteisön osuus on 98,1 %. Koska talousarvio on hyväksyttävä ministerineuvoston kokouksessa 29. kesäkuuta 2007, ehdotetaan, että neuvosto hyväksyy liitteenä olevan ehdotuksen, jossa hyväksytään talousarvio ja valtuutetaan yhteisö esittämään kantansa siitä. Ehdotus NEUVOSTON PÄÄTÖS energiayhteisön ministerikokouksessa vahvistettavasta yhteisön kannasta energiayhteisön vuoden 2007 talousarvioon EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon komission ehdotuksen, sekä katsoo seuraavaa: (1) Euroopan yhteisö on Euroopan yhteisön perustamissopimuksen osapuoli, ja energiayhteisön perustamissopimuksen 74 ja 88 artiklan mukaan energiayhteisön ministerineuvosto hyväksyy komission ehdotuksesta energiayhteisön talousarvion menettelyasiakirjan mukaisesti. (2) Euroopan komissio ja Itävallan tasavallan talous- ja työministeriö ovat Itävallan lainsäädännön mukaan järjestönä pidettävän energiayhteisön väliaikaisen sihteeristön toimintoja tällä hetkellä rahoittavan rahoitussopimuksen osapuolia pyrittäessä saamaan päätökseen varsinaisen sihteeristön perustaminen. Energiayhteisö itse ei ole tämän järjestön jäsen. CARDS-varoista rahoitettava rahoitussopimus umpeutuu 30 päivänä kesäkuuta 2007. Itävallan tasavallan hallitus allekirjoitti energiayhteisön kanssa 29 päivänä toukokuuta 2007 toimipaikkasopimuksen sihteeristön oikeudellisesta asemasta. Sopimuksessa sihteeristölle annetaan kansainvälisen järjestön asema 1 päivänä heinäkuuta 2007 alkaen. Näin ollen vuosi 2007 merkitsee energiayhteisölle siirtymäkautta siirryttäessä sihteeristön täysipainoiseen toimintaan. Energiayhteisö voi vastaanottaa jäseniltään ainoastaan suoria maksuosuuksia sen jälkeen, kun sen sihteeristö on saanut edellä mainitun kansainvälisen järjestön oikeudellisen aseman 1 päivänä heinäkuuta 2007 alkaen. (3) Edellä mainitun menettelyn perusteella ehdotettu talousarvio vuodelle 2007 koostuu jäljempänä kahdesta osasta: - Osa 1: 1.1.2007–30.6.2007: Euroopan komission ja Itävallan tasavallan talous- ja työministeriön nykyisellä rahoitussopimuksella rahoittamat kulut. Nämä rahoitussopimuksen kaksi osapuolta rahoittavat talousarvion ensimmäisen osan kokonaan. - Osa 2: 1.7.2007–31.12.2007: kulut rahoitetaan perustamissopimuksen 73 artiklan mukaisesti; sovelletaan energiayhteisön perustamissopimuksen asiaankuuluvia rahoitusosuuksia. Tämä merkitsee sitä, että Euroopan yhteisön osuus on 98,1 prosenttia. - ON PÄÄTTÄNYT SEURAAVAA: 1 artikla Energiayhteisön ministerikokouksessa vahvistettava yhteisön kanta energiayhteisön vuoden 2007 talousarvion toteuttamiseen määritetään menettelyasiakirjaehdotuksessa (liite I), joka koskee liitteissä II, III ja IV esitetyn energiayhteisön vuoden 2007 talousarvion toteuttamista. Tehty Brysselissä Neuvoston puolesta Puheenjohtaja LIITE I Luonnos ENERGIAYHTEISÖN MINISTERINEUVOSTON MENETTELYASIAKIRJA 2006/07/M C-EnC: Ministerineuvoston päätös, tehty ……, energiayhteisön vuoden 2007 talousarvion hyväksymisestä Energiayhteisön ministerineuvosto, joka ottaa huomioon energiayhteisön perustamissopimuksen ja erityisesti sen 74 artiklan, ottaa huomioon energiayhteisön perustamissopimuksen 88 artiklan, ja katsoo seuraavaa: 1. Vuosi 2007 merkitsee energiayhteisön rahoituksen osalta siirtymäkautta, sillä energiayhteisön sihteeristön Itävallan tasavallan lainsäädännön mukainen oikeudellinen asema ja toiminta virallistuvat vasta silloin, kun Itävallan tasavallan kanssa 29 päivänä toukokuuta 2007 tehty toimipaikkasopimus tulee voimaan 1 päivästä heinäkuuta 2007 alkaen. 2. Komissio ja Itävallan teollisuus- ja työvoimaministeriö rahoittavat tällä hetkellä kokonaan väliaikaisen sihteeristön ja energiayhteisön toiminnan CARDS-rahoitussopimuksella. Rahoitussopimus umpeutuu 30 päivänä kesäkuuta 2007. 3. Vuoden 2007 jälkipuoliskolla talousarvion rahoitusosuudet noudattavat energiayhteisön perustamissopimuksen 73 artiklan määräyksiä. 4. Energiayhteisön perustamissopimuksen 88 artiklan mukaisesti Euroopan komissio esittää tämän päätöksen liitteessä I annetun yksityiskohtaisen talousarvioehdotuksen. Edellä mainitun rahoitusmenettelyn mukaisesti vuoden 2007 talousarvioehdotus koostuu kahdesta osasta: 5. Osa 1: 1.1.2007–30.6.2007: Euroopan komission ja Itävallan tasavallan talous- ja työministeriön nykyisellä rahoitussopimuksella rahoittamat kulut. Nämä rahoitussopimuksen kaksi osapuolta rahoittavat talousarvion ensimmäisen osan kokonaan. 6. Osa 2: 1.7.2007–31.12.2007: kulut rahoitetaan perustamissopimuksen 73 artiklan mukaisesti; sovelletaan energiayhteisön perustamissopimuksen asiaankuuluvia rahoitusosuuksia, ON PÄÄTTÄNYT SEURAAVAA: 1 artikla Hyväksytään täten liitteessä I esitetty kalenterivuoden 2007 kattava energiayhteisön talousarvio. 2 artikla Edellä 1 artiklassa mainitun talousarvion ensimmäisen osan kattamalla ajanjaksolla energiayhteisön väliaikainen sihteeristö soveltaa väliaikaisia sääntöjänsä ja menettelyjänsä käyttäessään Euroopan komission ja Itävallan tasavallan talous- ja työministeriön sen käyttöön myöntämiä varoja, kunnes energiayhteisön talousarvion laatimista ja toteuttamista sekä tilintarkastuksia ja valvontaa koskevat menettelyt ovat sovellettavissa. Edellä 1 artiklassa mainitun talousarvion toisen osan kattamalla ajanjaksolla energiayhteisön sihteeristö soveltaa energiayhteisön talousarvion laatimista ja toteuttamista sekä tilintarkastuksia ja valvontaa koskevia menettelyjä. 3 artikla Tämän menettelyasiakirjan toteuttamisesta vastaa energiayhteisön sihteeristön johtaja . 4 artikla Tämä päätös on osoitettu kaikille energiayhteisön perustamissopimuksen osapuolille ja toimielimille. 5 artikla Energiayhteisön sihteeristön johtaja tiedottaa tästä päätöksestä ja sen liitteestä energiayhteisön perustamissopimuksen mukaisesti kaikille osapuolille ja toimielimille seitsemän päivän kuluessa päätöksen hyväksymisestä. Tehty ………….. …….. ………………….. Ministerineuvoston puolesta LIITE II Selostus Energiayhteisö Vuoden 2007 talousarvio Tausta Ehdotettu talousarvio on jaettu kahteen osaan: - Osa 1: 1.1.2007–30.6.2007: Euroopan komission ja Itävallan tasavallan talous- ja työministeriön nykyisellä rahoitussopimuksella rahoittamat kulut. Nämä rahoitussopimuksen kaksi osapuolta rahoittavat talousarvion ensimmäisen osan kokonaan. - Osa 2: 1.7.2007–31.12.2007: kulut rahoitetaan perustamissopimuksen 73 artiklan mukaisesti; sovelletaan energiayhteisön perustamissopimuksen asiaankuuluvia rahoitusosuuksia. Osa 1: Energiayhteisön ajanjakson 1.1.2007–30.6.2007 talousarvion esitetty muoto on rahoitussopimuksen liitteen III muodon mukainen (viite: 100-231). Osa 2: Energiayhteisön ajanjakson 1.7.2007–31.12.2007 talousarvion esitetty muoto on energiayhteisön perustamissopimuksen 74 artiklan mukainen. Vuoden 2007 talousarvion luonnosehdotuksessa käsitellyn henkilöstömäärärahojen tason osalta on kuultu yleisesti Euroopan komissiota, ja luonnosehdotus perustuu ulkoiseen (muut Itävallassa sijaitsevat kansainväliset järjestöt, kuten IEA, OPEC, YK ja ICMPD) ja sisäiseen vertailuanalyysiin (vertailuanalyysissä on otettu huomioon Euroopan komission erääseen linjaan kuuluvan yksikön taso, katso Euroopan yhteisöjen virkamiehiin sovellettavien henkilöstösääntöjen 66 artikla). Energiayhteisön vuoden 2007 talousarvio: välisummat Tämä vuoden 2007 talousarvion 2,032 miljoonan euron summa poikkeaa komission alkuperäisestä, vuoden 2007 2,450 miljoonan euron talousarvioehdotuksesta, jonka energiayhteisön ministerineuvosto hyväksyi 17. marraskuuta 2006. Esitetyn muodon mukainen vuoden 2007 2,032 miljoonan euron kokonaistalousarvio on jaettu seuraavasti: - Välisumma, henkilöstö 858 372 euroa - Välisumma, matkat 48 958 euroa - Välisumma, varusteet ja laitteet 41 605 euroa - Välisumma, toimisto 187 030 euroa - Välisumma, muut kulut, palvelut 896 765 euroa Energiayhteisön vuoden 2007 talousarvio: toimielinten menojen jakautuminen Esitetty vuoden 2007 talousarvio koskee energiayhteisön perustamissopimuksen 74 artiklan vaatimusten perusteella kunkin sopimuksessa mainitun toimielimen menoja. Energiayhteisön vuoden 2007 kokonaistalousarvio jakautuu toimielinten välillä yleisesti seuraavasti: - Ministerineuvosto 49 000 euroa - Pysyvä korkean tason ryhmä 40 619 euroa - Energiayhteisön sääntelyneuvosto 248 712 euroa - Ateenan foorumi 23 533 euroa - Kaasualan foorumi 29 650 euroa - Energiayhteisön sihteeristö 1 641 215 euroa Päätelmät Vuoden 2007 talousarvion suunnitellut kokonaismenot ovat 2,032 miljoonaa euroa. 788 630 euron summa katetaan kokonaan Euroopan komission ja Itävallan ministeriön välisen rahoitussopimuksen 100 321 varoista ja 1 244 100 euron summa katetaan energiasopimuksen jäsenten rahoitusosuuksilla. LIITE III: Energiayhteisön sihteeristön ehdotettu organisaatiokaavio Kuva 1: Energiayhteisön sihteeristön ehdotettu organisaatiokaavio. [pic] LIITE IV: Energiayhteisön vuoden 2007 talousarvion erittely [pic] [pic] [pic] [pic] [pic] [pic] [pic] [pic]